Svjetski kup u biatlonu 1984/1985.
Svjetski kup u biatlonu 1984/85. je osmo po redu takmičenje biatlonaca za Svjetski kup u biatlonu u organizaciji tadašnje sportske organizacije Union Internationale de Pentathlon Moderne (UIPMB). Sezona je počela 10. januara 1985. u Minsku u Sovjetskom savezu, a završena 9. marta 1985. u Holmenkollenu u Norveškoj. U ovoj sezoni, takmičenja su održavana po treći put u ženskoj konkurenciji. Takmičenja u muškoj konkurenciji održana su u disciplinama pojedinačno na 20 km, sprint 10 km i štafeta 4 × 7,5 km, a u ženskoj pojedinačno na 10 km, sprint 5 km i štafeta 3x5 km. Vrhunac takmičenja bilo je Svjetsko prvenstvo u biatlonu u njemačkom Ruhpoldingu, na kojima su održana takmičenja samo u muškoj konkurenciji, te Svjetsko prvenstvo u biatlonu u švicarskom Eggu, na kom su nastupile samo biatlonke. Ukupni pobjednik Svjetskog kupa u muškoj konkurenciji postao je po drugi put nakon pobjede u sezoni SK 1983/84. biatlonac Demokratske republike Njemačke Frank-Peter Roetsch, dok je u ženskoj konkurenciji pobijedila Norvežanka Sanna Grønlid.